rlitschk/wikidir huggingface dataset:
S Catholicon isch e bretonisch-franzesisch-latynisch Werterbuech. S isch s erscht Werterbuech vu dr bretonischen un au vu dr franzesische Sproch. S isch anne 1464 vum bretonische Prieschter Jehan Lagadeuc verfasst un 1499 z Tréguier druckt wore. Di franzesisch Nationabibliothek z Paris het e Manuskript vum Werterbuech unter dr Signatur „Latin 7656“. Le Catholicon, Reproduktion der Ausgabe von Jehan Calvez (Original in Rennes) (5. November 1499), hrsg. von Christian-J. Guyonvarc'h, Éditions Ogam, Rennes (1975), Neuauflage bei éditions Armeline, Brest (2005) Catholicon de Jehan Lagadeuc, dictionnaire breton, français et latin, hrsg. von René-François Le Men, Éditions et impression Corfmat, Lorient (1867) Le vocabulaire breton du Catholicon (1499), le premier dictionnaire breton imprimé breton-français-latin de Jehan Lagadeuc, hrsg. von Gwennole Le Menn, Imprimerie Keltia Graphic, Edition Skol (Spézet), [= Bibliothèque bretonne 11 (2001)] Faksimile-Uusgabe vum Catholicon
Dr 5. Novämber isch dr 309. Dag vum Gregorianische Kalender (dr 310. in Schaltjohr), dodermit blybe no 56 Däg bis zum Änd vum Johr. 1414: Z Konschtanz wird s Groß Oobeländisch Konzil (Bild) fir d Iberwindig vum Große Schisma ufgmacht. 1499: S erscht bretonisch-franzesisch Werterbuech, s Catholicon erschynt, as Inkunabel druckt z Tréguier vum Jehan Calvez. 1840: D Ruswiler Erklärung wird in dr Schwyz vu katholisch-konservative Burger verabschidet. S Manifescht, wu uf dr Erhalt vu dr alten Ornig uusgrichtet isch, isch ai Wurzle vu dr Christlichdemokratische Volkspartei im Land. 1914: Großbritannie annektiert im Erschte Waltchrieg d Insle Zypere, wu bis dert zum Osmanische Rych ghert het, un erklert däm glychzytig dr Chrieg. 1992: Z Stroßburi wird di Europäisch Charta vu dr Regional- oder Minderhaite­sprochen unterzaichnet. 1666: Attilio Ariosti, italienische Komponischt 1801: Alexander von Württemberg, dytsche Lyriker 1912: Ernest Schüle, Schwyzer Romanischt 1930: Annesliese Graes: Dytschi Polizischti 1946: Maja Gerber-Hess, Schwiizer Autorin 1960: Thomas Hengartner, Schwyzer Volkskundler 1976: Bettina Meier-Augenstein, dytschi Bolitikeri 1690: Hans Caspar Dollfus, Milhüüser Bolitiker 1879: James Clerk Maxwell, schottische Physiker Commons: 5. Novämber – Sammlig vo Multimediadateie
Dr 6. Novämber isch dr 310. Dag vum Gregorianische Kalender (dr 311. in Schaltjohr), dodermit blybe no 55 Däg bis zum Änd vum Johr. 1848: In dr Schwyz chunnt di erscht Bundesversammlig zämme un wehlt dr erscht Bundesrot. 1884: S Territorium Papua wird zum britische Protektorat erchlert. 1975: Griene Marsch: 350.000 Mänsche folgen em Ufruef vum marokkanische Chenig Hassan II. un bsetze d Koloni Weschtsahara, wu vu Spanie ufgee woren isch. 2012: Bi dr Bresidäntschaftswahl in dr USA gwinnt dr Amtsinhabe Barack Obama gege dr Mitt Romney. 1494: Süleyman I., Sultan vum Osmanische Rych 1790: Johann Jacob Wehrli, Schwyzer Pädagog 1908: Maria Aebersold, Schwyzer Schriftstelleri 1929: Ulrich Bremi, Schwyzer Unternämer un Bolitiker 1963: Katrin Altpeter, dytschi Bolitikeri 1970: Jürgen Sutter, dytsche Biolog un Dialektautor 1993: Annika Knoll, dytschi Biathleti 1078: Berthold I. vu Zähringe, Herzog vu Kärnte un Markgrof vu Verona 1818: Urs Viktor Oberlin, Schwyzer Bolitiker 1893: Pjotr Iljitsch Tschaikowski, russische Komponischt 1911: Josef Viktor Widmann, Schwyzer Dichter und Journalischt 1964: Hugo Koblet, Schwyzer Radrännfahrer 1990: Hans Guggebüel, Schwyzer Schriftsteller 2014: Rudolf Vallendor, dytsche Dialäktdichter 2019: Jan Stráský, tschechische Bolitiker 2023: Luzius Theiler, Schwyzer Bolitiker Commons: 6. Novämber – Sammlig vo Multimediadateie
Die Internazionale Händel-Festspiil Göttinge si s eltiste Festival für Alti Muusig uf dr ganze Wält. Si finde sit 1920 jeedes Joor z Göttinge statt, gönge zwölf Daag lang und häi 2010 22'000 Bsuecher ghaa. D Wärk vom Georg Friedrich Händel si e zitlang vergässe gsi, bis dass sich dr Kunsthistoriker Oskar Hagen für sä het afo iisetze und d Opere Rodelinda am 26. Juni 1920 z Göttinge denn ufgfüert worde isch; und sit denn isch im Händel si Muusig immer no beliebt. Dr künstlerisch Läiter vo de Festspiil isch sit 2011 dr Laurence Cummings. Dr Nicholas McGegan het sä vo 1991 bis 2011 gläitet. Am Aafang isch s dr Uniwersidäätsbund gsi, wo d Festspiil veraastaltet het, noch 1924 d Händel-Festspiel-Gmäind, vo 1931 bis 2007 d Göttinger Händel-Gsellschaft e. V. und sit 2008 die Internationale Händel-Festspiil Göttinge GmbH. D Bundesrepublik Dütschland förderet d Festspiil finanziell, au s Land Niidersaggse, d Stadt Göttinge und dr Landkräis Göttinge hälfe bi dr Finanzierig. haendel-festspiele.de Internationale Händel-Festspiele Göttingen GmbH Jürgen Heidrich: Kleine Geschichte der Händel-Festspiele in Göttingen und der Göttinger Händel-Gesellschaft e. V.. PDF; 23 kB (Site cha nüme abgrüeft wärde; Suche im Webarchiv)[1] [2] Vorlage:Toter Link/www.haendel-festspiele.de Friedrich Blume (Hrsg.): Die Musik in Geschichte und
D Händel-Festspiil z Halle an dr Saale si s grösste Muusigfest im Land Sachsen-Anhalt. Die Festspiil im Georg Friedrich Händel sinere Geburtsstadt si s Zentrum dr öiropäische Pflääg vom Händel sim Wärk. 1922 het s die erste Händel-Festspiil z Halle gee. 1925 het dr Hermann Abert d Händel-Gsellschaft gründet und denn het si 1929 wider e Festspiil veraastaltet. Dr 250. Geburtsdaag vom Händel isch 1935 dr Grund für e witers Festspiil gsi. Churz noch em Ändi vom Chrieg häi dr Erich Neuß, dr Max Schneider, dr früeneri hallischi Kulturdezernänt Herbert Koch und anderi e nöiji Hallische Händel-Gesellschaft gründet, zum d Dradizioon vo de Händel-Festspiil witerfüere. 1948 häi denn s Landestheater, die Evangelischi Chillemuusigschuel und d Muusighochschuel im Händel-Huus, wo dr Komponist uf d Wält choo isch, non e Festspiil veraastaltet. Sit 1952 finde d Festspiil jeedes Joor im Juni statt und wärde offiziell vo dr Stadt Halle organisiert. Drbii schaffe d Mitarbäiter vo dr Martin-Luther_Uniwersidäät und d Redakzioon vo dr Hallische Händel-Usgoob äng zämme. Sit 1993 wird im Raame vo de Festspiil dr Händel-Briis vergee. Bi jeedem Festspiil wird mindestens äi Händel-Opere am Operehuus Halle ufgfüert und e Gastinszenierig am Goethe-Theater z Bad Lauchstädt. Es wärde au Wärk vo Komponiste
Archäe (Archaea, Singular: Archaeon; vu griech. ἀρχαῖος archaĩos „uralt“, „urspringli“), friejer au Archaebakterie oder Urbakterie gnännt, bilde näbe dr Bakterie (Bacteria) un dr Eukaryote (Eukaryota) aini vu dr drei Domäne, wu alli zelluläre Läbewäse yydailt wäre. Archaee sin aizälligi Organisme mit eme DNA-Molekil, wu zmaischt in si zuenig isch, (au „zirkulär Chromosom“ gnännt) und wu in eme chlaine Volumen aagornet isch un in däre Form Chärnequivalänt gnännt wird. Si ghere zue dr Prokaryote un hän kai Cytoskelett un au kai Zällorganälle. Di separat Stellig vu dr Archäe as aigeständigi Domän isch dur dytligi Unterschid in dr Sequänz vu dr RNA, wu s in dr Ribosome din het, un zwar in dr chlaine ribosomale Unterainhait (16S rRNA), un dur anderi genetischi, physiologischi, strukturälli un biochemischi Aigeschafte begrindet. Entdeckt un bschribe wore sin d Archäbakterie Ändi vu dr 1970er Johr vu dr US-amerikanische Mikrobiologe Carl Woese un George Fox. In dr Sequänz vu dr ribosomale RNA hän d Forscher uffelligi Unterschid zue dr andere Prokaryoten, em Rych vu dr Eubakterie, gfunde. Au d Struktur vu dr Zälle un dänen ihri Aigehaite im Stoffwächsel hän uf e separati Gruppe vu Prokaryote schließe loo. Die Ergebnis in di dr Johr dernoo bstetigt wore, un
Dr 7. Novämber isch dr 311. Dag vum Gregorianische Kalender (dr 312. in Schaltjohr), dodermit blybe no 54 Däg bis zum Änd vum Johr. 1492: Dr Meteorit vu Anza gheit in e Waisefäld zwische Anze un Bàttene im Elsàss. 1917: (25. Oktober noch em Julianische Kalender) Z Petrograd fangt mit eme Signalschuss vum Panzerchryzer Aurora (Bild) d Oktoberrevolution z Russland aa. Dr Winterpalascht, dr Sitz vu dr provisorische Regierig, wird gstirmt, alli Regierigsmitglider ußer em Minischterbresidänt Alexander Fjodorowitsch Kerenski wäre feschtgnuu. 1968: D Beate Klarsfeld butzt em Bundeschanzler Kurt Georg Kiesinger aini un pfyfft e as "Nazi" aa. No am nämlige Dag wird si zue 12 Monet Gfängnis verurdailt. 1998: Dr Wolfgang Schäuble wird uf em CDU-Barteidag z Bonn zum neie Barteivorsitzende gwehlt. 2000: Bi dr Bresidäntschaftswahl in dr USA gwinnt dr republikanisch Kandidat George W. Bush geg dr demokratische Kandidat Al Gore. D Uuszellig vu dr Stimme blybt aber umstritte. 0630: Konstans II., byzantische Chaiser 1728: James Cook, britische Seefahrer un Entdecker 1867: Marie Curie, polnisch-franzesischi Physikeri un Chemikeri 1879: Leo Trotzki, russische Revolutionär 1913: Albert Camus, franzesische Schriftsteller 1926: Joan Sutherland, auschtralischi Sängeri 1984: Martin Horn, dytsche Bolitiker 1984: Lana Jurčević, kroatische Sängeri 1571: Adam Näf, Schwyzer Seldner
Dr 8. Novämber isch dr 312. Dag vum Gregorianische Kalender (dr 313. in Schaltjohr), dodermit blybe no 53 Däg bis zum Änd vum Johr. 1307: Rütlischwur (no dr Chronicon Helveticum vum Schwyzer Historiker Aegidius Tschudi (Bild)). 1685: Im Edikt vu Potsdam gwehrt dr Groß Kurfirscht Friedrich Wilhelm dr franzesische Hugenotte Privilegien un eine sicheri Haimstatt z Brandeburg. 1853: Dr John Russel Hind entdeckt dr Aschteroid Euterpe. 1939: Bim Attentat vum Georg Elser uf dr Adolf Hitler un d Fierig vu dr NSDAP im Minchner Bürgerbräukeller chemme acht Mänschen ums Läbe. Dr Hitler sälber het s Lokal aber scho 13 Minute friejer verloo. 1960: Dr Demokrat John F. Kennedy sigt bi dr US-Bresidäntschaftswahle iber dr Republikaner Richard M. Nixon. 1912: Hermann Stern, dytsche Komponischt 1921: Waclaw Orlikowsky, Ballettmaischter z Basel 1935: Alain Delon, franzesische Schauspiiler 1966: Heike Hennig, dytschi Choreografin un Regisseuri 1884: Christian Mergenthaler, dytsche Bolitiker 1884: Hermann Rorschach, Schwyzer Psychiater un Psychoanaytiker 1888: Paul Meinherz, Schwyzer Dialäktolog, Lehrer un Regierigssekretär 1918: Silvana Lattmann, italienisch-schwyzerischi Schriftstelleri 1951: Marie-Theres von Gunten-Walthert, Schwyzer Komponischtin 1674: John Milton, änglische Dichter 1821: Jean Rapp, franzesische Général division un Adjudant vum Napoléon 1859: Johann Rudolf Frey, Basler Bolitiker 1908: Victorien Sardou, franzesische Dramatiker 1945: Emil
Dr 9. Novämber isch dr 313. Dag vum Gregorianische Kalender (dr 314. in Schaltjohr), dodermit blybe no 52 Däg bis zum Änd vum Johr. 744: D Beata, e Frou us eme ryche alemannische Gschlächt vo de Beata-Sippe im alte Zürigau, verchauft em Chloschter Sanggale ires chlyne Chlöschterli uf dr Insle Lützelau im Zürisee und Hoofgüeter i de Ortschafte Kemprate (hüt en Ortsdeil vo dr Stadt Repperschwil-Jona, Schmerike, Uzne im Kanton Sanggalle und Mönchaltorf, Riedike, Nussbärg (hüt i dr Gmeind Schlatt), Berlike (hüt z Buebike) und Nänike (hüt i dr Stadtgmäind Uschter) im Kanton Züri. D Urkunde, wo der Hiringus im Chloschter vo Bängge über die Schänkig gschribe und wo dr Graf Bebo signiert het, isch eini vo de eltischte im Chloschterarchiiv vo Sanggale. 1918: Novämberrevolution: Dr Rychschanzler Maximilian vu Bade verchindet aigemächtig d Abdankig vum Chaiser Wilhelm II. un beufdrait dr Friedrich Ebert mit dr Amtsgschäft. Dr Sozialdemokrat Philipp Scheidemann rieft gege 14 Uhr vum Rychsdagsgebei di „dytsch Republik“ uus. Zwoo Stunde speter verchindet dr Spartakist Karl Liebknecht vum Berliner Stadtschloss uus di dytsch Räterepublik. 1932: Bi dr Uurueje vu Gämf 1932 verschieße Soldate vu dr Schwyzer Armee dryzeh Demonstrande bin ere antifaschistische Chundgebig un verletze sächzg schwär. 1938: Rychspogromnacht:
Dr 10. Novämber isch dr 314. Dag vum Gregorianische Kalender (dr 315. in Schaltjohr), dodermit blybe no 51 Däg bis zum Änd vum Johr. 1799: Änd vu dr Franzesische Revolution: Am Dag noch em Staatsstrych am 18. Brumaire VIII un dr Absetzig vum Direktoriums wird dr Napoleon Bonaparte zum erschte Konsul ernännt. Di baide andere Mitglider vum Konsulat sin dr Emmanuel-Joseph Sieyès un dr Roger Ducos. 1975: Mit ihre Resolution 3379 bschließt d UN-Generalversammlig, dass Zionismus e Form vu Rassismus un Rassediskriminierig sei. Am 16. Dezämber 1991 wird die Resolution wider zruckgnuu. 1977: D RAF-Terrorischte Christof Wackernagel un Gert Richard Schneider wäre noch ere Schießerei feschtgnuu. 1433: Karl dr Chien, Herzog vu Burgund un Luxemburg 1483: Martin Luther, dytsche Reformator 1697: William Hogarth, änglische Moler 1746: Karl Ludwig von Erlach, Schwyzer General 1759: Friedrich Schiller, dytsche Dichter un Dramatiker 1825: Johann Jakob Scherer, Schwyzer Bolitiker un Bundesrot 1862: Rudolf Münger, Schwyzer Moler 1878: Jules Surdez, Schwyzer Mundartautor und Volchskuntler 1891: Ida Suter, Schwyzer Germanischti 1903: Hermann Mühleisen, dytsche Musikpedagog un Dirigänt 1905: Otto Feger, dytsche Jurischt, Archivar un Hischtoriker 1942: Hans-Rudolf Merz, Schwyzer Bolitiker un Bundesrot 1947: Silvia Dorn, Schwyzer Entomologi 1964: Ralph Kunz, Schwyzer Theolog 1965: Sonja Faber-Schrecklein, dytschi
Dr 11. Novämber isch dr 315. Dag vum Gregorianische Kalender (dr 316. in Schaltjohr), dodermit blybe no 50 Däg bis zum Änd vum Johr. 0887: Dr Arnulf vu Kärnte wird noch eme Machtkampf mit em Karl em Dicken neie Chenig im Oschtfrankerych. 1606: Dr Langer Dirkechrieg chunnt zum Änd. 1918: S Elsass un Lothringe verschinde ihri Unabhängigkait as Republik Elsaß-Lothringe, wu aber wäg em Yymarsch vu franzesische Druppe nume wenig Däg Bstand het. 1918: Pole wird unabhängig vu Dytschland, Eschtrych-Ungarn un Russland. 1975: Angola wird unabhängig vu Portugal. 1954: Z Großbritannie erschynt mit The Two Towers dr zweet Dail vu s Tolkiens The Lord of the Rings. 2004: Dr Landdag vu Schleswig-Holstein verabschidet s Frysisch-Gsetz. 1491: Martin Bucer, dr Reformator vom Elsass 1791: Josef Munzinger, Schwyzer Bolitiker un Bundesrot 1811: Richardson A. Scurry, US-amerikanische Bolitiker 1869: Viktor Emanuel III., Chenig vu Italie 1879: Gustel Ehrmann-Bretzing, elsässischi Schriftstelleri 1887: Jacques M. Bächtold, Schwyzer Lehrer und Tialäktolog 1902: Fritz Maurer, Schwyzer Unternämmer un Bolitiker 1934: Georgie Lamon, Schwyzer Manager, Autor un Bolitiker 1940: Wolfram Wette, dytsche Gschichtswisseschaftler 1979: Irene Brügger, Schwyzer Musikeri un Kabarettischti 1889: Robert Heck, dytsche Moler 1976: Alexander Calder, US-amerikanische Bildhauer un Grafiker 1984: Jacques M. Bächtold, Schwyzer Lehrer
Dr 12. Novämber isch dr 316. Dag vum Gregorianische Kalender (dr 317. in Schaltjohr), dodermit blybe no 49 Däg bis zum Änd vum Johr. 1918: Mit dr Uusruefig vu dr Republik Dytscheschtrych z Wien hert no 600 Johr d Herrschaft vu dr Habsburger iber Eschtrych uf. 1946: D Zytig Stuttgarter Nachrichten erschynt zum erschte Mol. 1980: D Ruumsonde Voyager 1 passiert dr Saturn un schickt detaillierti Ufnahme vum Ringsyschtem zue dr Ärd. 1759: Sigmund von Wagner, Schwyzer Künschtler 1840: Auguste Rodin, e franzöösische Bildhauer und Zäichner 1848: Eduard Müller, Schwyzer Bolitker un Bundesrot 1863: Albert Bachmann, Schwyzer Sprochwisseschaftler 1866: Sun Yat-sen, chinesische Revolutionsfierer un Staatsmann 1910: Kurt Hoffmann, dytsche Filmregisseur 1961: Jacqueline Badran, Schwyzer und auschtraalischi Undernämerin und Politikerin 1979: Carmen Fenk, Schwyzer Sängeri 0975: Notker Piperisgranum, St. Galler Mench un Dokter 1110: Gebhard III. vu Zähringe, Bischof vu Konschtanz 1862: Christian Gottlob Barth, dytsche Pfarrer, Lyriker un Autor 1903: Camille Pissarro, Moler vum Impressionismus 1990: Eugen Zimmermann, dytsche Moler 2007: Peter Steiner, Schwyzer Wärbefigur un Musiker Commons: 12. Novämber – Sammlig vo Multimediadateie
Dr Horst-Tanu Margraf (* 26. Oktober 1903; † 3. April 1978) isch e dütsche Dirigänt in dr DDR gsi und vo 1950 aa dr Generalmuusigdiräkter vom Landestheaters z Halle (Saale). Dr Margraf isch im Zwäite Wältchrieg Muusigdiräkter z Lemberg gsi und het bis 1945 mitghulfe, z Göttinge Händel Opere uf d Büüni z bringe. Er isch 1952 bi dr Gründig vo de Händel-Festspiil z Halle drbii gsi und denn as Dirigänt. As Läiter vo dr Staatskapälle Halle het er e Hufe Opere vom Georg Friedrich Händel dirigiiert, wo zum erste mol sit de 1920er Joor wider inszeniert worde si. 1969 isch er in d Pangsioon. 1978 isch er gstorbe. 1965: Solange Leben in mir ist 1972: Trotz alledem! Hellmuth Christian Wolff: Die Händel-Oper auf der modernen Bühne, Deutscher Verlag für Musik, 1957, 2. Band, S. 23 Werner Rackwitz: Geschichte und Gegenwart der hallischen Händel-Renaissance: 1929-1976, Händelhaus 1979, S. 208ff. Jolanta T. Pekacz (ed.): Musical biography: towards new paradigms, Ashgate Publishing 2006, S.28 Normdate: GND: 124622992 | LCCN: no92026085 | VIAF: 261324670
D Händel-Festspiil Karlsrue si e Festspiilveraastaltig für d Wärk vom Barockkomponist Georg Friedrich Händel. Vo 1977 bis 1984 het s Baadische Staatstheater Karlsrue die so genannte Händel-Dääg veraastaltet, bevor d Stadt Karlsrue im Joor 1985 zur jüngste vo drei Händel-Festspiilort worde isch. Si finde sithäär jeedes Joor um e 23. Februar statt, wo dr Geburtsdaag vom Komponist isch. Am Aafang si bi jeedem Festspiil zwäi Äigebrodukzioone vom ene Büüniwärk ufgfüert worde, in de letschte Joor nume no äins. Drezue chömme Gastspiil, Orchester- und Kammermusikkonzärt. 1984 het män en äignigs Orchester gründet, die „Deutschen Händel-Solisten“, wo Däil vom Brogramm vo de Festspiil isch. D Händel-Festspiil schaffe äng zämme mit dr Händelgesellschaft Karlsruhe e. V., wo 1989 gründet worden isch, und mit dr „Internationalen Händel-Akademie“, wo s sit 1986 git, und git Mäisterkürs für barocki Uffüerigspraxis. Händel-Instituzioone z Karlsrue
S Baadische Staatstheater Karlsrue isch scho im 18. Joorhundert as herzogligs Hooftheater erwäänt worde und umfasst hüte d Sparte Opere und Konzärt mit dr Badische Staatskapälle Karlsrue, wo äins vo de eltiste Orchester uf dr ganze Wält isch, d Sparte Danz mit em Staatsballett Karlsrue und d Sparte Schauspiil mit em Staatstheater und em Junge Staatstheater. S Theater het e guete Ruef und Bsuecher chömme au vo dr andere Site vom Rhii, us dr Südpfalz und us Frankriich. Überregional si d Händel-Festspiil Karlsrue, wo jeede Früelig stattfinde, und dr Opereball, wo im Mai veraastaltet wird und dr grösst im Südweste vo Dütschland isch. Mit em Junge Staatstheater und dr Sparte Volkstheater brobiert s Huus nöiji Bsuechergrubbe aazzie. Alli zwäi Joor organisiert s Staatstheater Karlsrue mit andere die Öiropäische Kulturdääg. Im Juni 2013 findet do s Festival Premiéres für jungi öiropäischi Reschissöör statt, zämme mit Stroossburg und de Theater Le-Maillon Théâtre de Strasbourg und em Théâtre National de Strasbourg (TNS). S Staatstheater Karlsrue isch für s beste Opere- und s beste Konzärtbrogramm z Dütschland 2012/13 uszäichnet worde. Sit dr Säsong 2011/12 läitet dr Peter Spuhler s Huus as Generalintendant. Es isch äins vo zwäi Staatstheater und wird vom Land Baade-Württebärg dräit.
Korea isch bis 1910, wo s Land vom Japanische Kaiserriich annektiert worde isch, en Staat im Oschte vo Asie gsi. Korea isch uf ere Halbinsle südlich vo China gläge. Im Weschte isch s Gääle Meer, im Oschte und Süde isch s Japanische Meer. D Hauptstadt isch öpe i d Mitti vom Land gläge und hät Hanseong ghaisse. Das isch d Stadt Seoul, wo hüt d Hauptstadt vo Südkorea isch. I de erschte Johrhundert vo üsere Zyträchnig häts uf em Gebiet vo de Koreanische Halbinsle drü koreanischi Königriich ge. I däre Zyt isch z Korea de Buddhismus iigfüert worde. Vo 1897 bis 1910 hät s Land Daehan Jeguk ghaisse. Sit 1948 isch s Gebiet i Nord- und Südkorea tailt. Commons: Korea – Sammlig vo Multimediadateie
S Muusigtheater (au: Musikalischs Theater) isch äini vo de vier klassische Sparte vom Theater – die andere si s Sprächtheater (Schauspiil), s Figuuretheater und s Danztheater (Ballett). Es isch us em Schaner vo dr Opere entstande. Au Mischforme si mööglig. Zum Muusigtheater ghöre alli Forme, won e dramatischi Handlig (usdruckt in Beweegig und Sprooch) mit Muusig verbinde, im Allgemäine mit sogenannter klassischer Muusig. Zum Muusigtheater zelt mä im dütsche Sproochruum näben e baar Sonderforme d Opere, d Operette, s Singspiel, wo kabarettistisch gfärbt isch, und s Miusikl, eo in dere Räijefolg entstande si. Alli vier Gattige si öbbe zwäi Joorduusig jünger as s Sprächtheater, wo in dr Antike entstande isch und häi sich uf däm sinere stofflige und daarstellerische Grundlaag entwigglet. Es het zerst Mischforme gee, wo s Schauspiil bzw. d Muusig nume die anderi Kunstform wien e Illistrazioon begläitet het, vo dr Rönessans aa si Gattige entstande, wo bin ene dr Logos und dr Mimus voll ufenander abgstimmt gsi si. Drbii isch nie klaar gsi, öb d Muusig dr Teggst söll diktiere, oder öb si däm söll underworfe si. Im 20. Joorhundert het mä au mit Forme umegspiilt, wo s Schauspiil und d Musik eender assoziativ nääbenenander häi lo
S Kiechli isch e historischs Theater und Kino an dr Stäinevorstadt 55 z Baasel. S Theater stoot hüte under Dänggmolschutz. S hütige Kiechli isch e Kinokomplex mit elf Sääl für 118 bis 556 Zueschauer. Jeede Saal het sis äigene Fuajee. Dr historisch Saal 1 het 556 Blätz und e bsundrigi VIP Abdäilig für 44 Gest. S Theater isch as Küchlin's Varieté Theater 1912 vom Architekduurbüro Widmer, Erlacher u. Calini im Jugendstil baut worde. Es isch e Pionierwärk vo dr Iisebetontechnik mit ere bemerkenswärte Harmonii vo dr Gstaltig und dr Konstrukzioon. Dr Entwurf vo dr Fassade und em Saal mit dr wärtvolle Innenusstattig, won en usgezäichneti Akustik ghaa het, stammt vom Max Laeuger, s Fries an dr Fassade vom Karl Albiker. S Theater het d Form vom ene Huefiise ghaa mit zwäi Räng und ursprünglig 1500 Blätz. Bi dr Büüni het s au Ställ und Rampe für chliini und groossi Dier ghaa. Vo 1912 aa häi im Kiechli s ganze Joor duure Röwüüä mit internazionale Artiste, Varietéstar und kinematografischi Vorfüerige stattgfunde. Drnääbe si au Schauspiil, Opere, Operette und Ballet ufgfüert worde. Scho 1914 isch dört s "Drummeli", die groossi Vorveraastaltig vo dr Basler Fasnacht abghalte worde, und bis 1993 dehäi gsi.
Dr Philipp Brucker (* 2. Septämber 1924 z Lohr; † 23. Juli 2013 au dert) isch e ditscher Journalischd, e alemannischer Dichter un Schriftschteller, und e ehemoliger Owerburigemeischter von dr Schdad Lohr gsi. Uffgwachse isch dr Philipp Brucker am Lohrer Schlossplaz. Är het noch fimf jingere Gschwischter ghet. Vum Februar 1943 an isch er als 18-Jähriger im Kriäg (un au in dr Waffe-SS) gsin. Kurz vorem End vum Kriäg ischer abghaue un het sich z Lohr de Franzose gschtdelld, wo ne bis im Auguschd 1948 inteniert hän. Vun 1949 an bis 1954 het er in Freiburg Germanischdig, Gschichde und Kunschdgschichde schtudiert, un het no bim Walter Rehm de Dokter gmacht. Siwe Johr, vun 1954 bis 1961, het er in de Redaktion vun de Lohrer Zitung gschafft. 1961 isch er zuem Owerburigemeischter vun Lohr gwähld wore. 20 Johr lang ischer Burigemeischter gsin, 1981 het er sich pensioniere lehn. Är het z'Lohr gläbt un isch dert am 23. Juli 2013 g'schdorbe. S’ Wundergigli – Geschichten und Gedichte in Alemannischer Mundart. 1965 ’s Danzknöpfli. Geschichten und Gedichte in alemannischer Mundart. Mit 15 Illustrationen von Inge Freund. Verlag Moritz Schauenburg, Lahr/Schwarzwald 1967 (Silberdistel-Reihe 108) Striiwili – Geschichten und Gedichte in Alemannischer Mundart. 1982 Jo,